cyanic-selkie/wikianc huggingface dataset:
การชุมนุมที่เนือร์นแบร์ค
หนังสือ
มีหนังสือสองประเภทที่กล่าวถึงการชุมนุมที่เนือร์นแบร์ค คือ หนังสือของทางการและหนังสือของกึ่งทางการ โดยที่"หนังสือปกแดง" จะหมายถึง หนังสือที่ได้รับการตีพิมพ์โดยพรรคนาซีและได้บันทึกถึงการชุมนุมในแต่ละครั้งอย่างละเอียด ส่วน"หนังสือปกน้ำเงิน" นั้นไม่ได้ถูกตีพิมพ์โดยพรรคนาซี แต่ก็มีความแตกต่างจากหนังสือปกแดงเพียงเล็กน้อยเท่านั้น นอกจากนั้นยังมีภาพสะสมของนายเฮนริช ฮอฟแมน ซึ่งได้ตีพิมพ์ขึ้นเพื่อเป็นการระลึกถึงการชุมนุมดังกล่าว นอกจากน้นก็ยังมีรวบรวมคำปราศรัยของฮิตเลอร์เอาไว้ด้วย ต่อมา หนังสือทั้งสองแบบนั้นก็ได้เป้นของสะสมที่ล้ำค่าชิ้นหนึ่งของชาวเยอรมัน
โรลเลอร์โคสเตอร์ไทคูน (วิดีโอเกม)
โรลเลอร์โคสเตอร์ไทคูน (RollerCoaster Tycoon) เป็นวิดีโอเกมแนวจำลองการสร้างและบริหารจัดการ พัฒนาโดยChris Sawyer Productions และผลิตโดยHasbro Interactive ตัวเกมวางจำหน่ายสำหรับไมโครซอฟท์ วินโดวส์ ในปี 1999 ต่อมาได้ลงให้กับเครื่องเอกซ์บอกซ์ โดย Infogrames ในปี 2003 โดยถือเป็นเกมแรกของซีรีส์โรลเลอร์โคสเตอร์ไทคูน
คอนสแตนติโนเปิล
คอนสแตนติโนเปิล (Constantinople; Κωνσταντινούπολις; Constantinopolis; قسطنطينيه‎) เป็นเมืองหลวงของจักรวรรดิโรมัน ระหว่างปี ค.ศ. 330 ถึง ค.ศ. 395; ของจักรวรรดิไบแซนไทน์ ระหว่างปี ค.ศ. 395 ถึง ค.ศ. 1204 และระหว่างปี ค.ศ. 1261 ถึง ค.ศ. 1453; ของจักรวรรดิละติน ระหว่างปี ค.ศ. 1204 ถึง ค.ศ. 1261) ; และของจักรวรรดิออตโตมัน ระหว่างปี ค.ศ. 1453 ถึง ค.ศ. 1922
คอนสแตนติโนเปิลตั้งอยู่ระหว่างโกลเดนฮอร์น (Golden Horn) และทะเลมาร์มารา (Sea of Marmara) ตรงจุดที่ทวีปยุโรปพบกับทวีปเอเชีย ตลอดสมัยกลางคอนสแตนติโนเปิลเป็นเมืองที่ใหญ่ที่สุดในทวีปยุโรป และร่ำรวยที่สุด
ชื่อของเมืองก็ขึ้นอยู่กับผู้ใดเป็นผู้ครองแต่ที่รู้จักกันก็ได้แก่ บิแซนเทียม (Byzantium) (Βυζάντιον; Byzántion), โรมใหม่ (Nova Roma), คอนสแตนติโนเปิล และ สตัมบูล (Stamboul) บางทีชาวสลาฟก็เรียกว่า ซาร์กราด (“เมืองแห่งจักรพรรดิ”) ขณะที่ไวกิงเรียกว่า มิคลากราด (Miklagård) หรือ “the Great City” ซึ่งคล้ายกับภาษากรีกที่เรียกเมืองใหญ่ ๆ ว่า “the City” (ἡ Πόλις (hē Pólis))
คอนสแตนติโนเปิลได้รับการขนานนามใหม่เป็นภาษาตุรกีสมัยใหม่ว่า “อิสตันบูล” ในปี ค.ศ. 1930 ตามนโยบายปฏิรูปตุรกีของมุสทาฟา เคมัล อาทาทืร์ค อดีตประธานาธิบดีตุรกี  ซึ่งเป็นชื่อที่มาจากวลีกรีก “eis tēn polin” ที่แปลว่า “แก่เมืองคอนสแตนติโนเปิล”
เจ็ตเซ็ตเรดิโอ
เจ็ตเซ็ตเรดิโอ (Jet Set Radio) หรือชื่อที่วางจำหน่ายในอเมริกาเหนือคือ เจ็ตไกรนด์เรดิโอ (Jet Grind Radio) เป็นชุดวิดีโอเกมแพลตฟอร์มแอ็กชันกีฬา ที่พัฒนาขึ้นโดยสมายล์บิต และวางจำหน่ายโดยเซก้า สำหรับเครื่องเกมคอนโซลดรีมแคสต์ในปี 2000 โดยผู้เล่นจะควบคุมกลุ่มคนหนุ่มสาวที่เล่นสเก็ตอินไลน์ในกรุงโตเกียวโดยบังเอิญ, พ่นภาพกราฟฟิตี และหลบหนีเจ้าหน้าที่ เจ็ตเซ็ตเรดิโอ เป็นหนึ่งในวิดีโอเกมแรกที่ใช้ภาพเฉดเซลซื่งให้ภาพเหมือนการ์ตูน
นวพล ธำรงรัตนฤทธิ์
นวพล ธำรงรัตนฤทธิ์ (ชื่อเล่น เต๋อ) เกิดเมื่อวันที่ 4 กุมภาพันธ์ 2527 เป็นนักเขียนบทภาพยนตร์ นักเขียน และผู้กำกับภาพยนตร์ ผลงานภาพยนตร์ที่สร้างชื่อเสียงคือภาพยนตร์อิสระ เรื่อง Mary is happy, Mary is happy จากผลงานเรื่องนี้ได้รับการเสนอชื่อเข้าชิงรางวัลสุพรรณหงส์ประจำปี 2556 จำนวน 10 สาขา และได้รับรางวัล 4 สาขา
ประวัติ
นวพล เป็นชาวไทยเชื้อสายจีน มีน้องชายอยู่ 1 คน คือ ดร. อรรถพล ธำรงรัตนฤทธิ์ สำเร็จการศึกษาระดับมัธยมศึกษาจากโรงเรียนนวมินทราชินูทิศ บดินทรเดชา และระดับปริญญาตรี สาขาวิชาภาษาจีน คณะอักษรศาสตร์ จุฬาลงกรณ์มหาวิทยาลัย ในขณะที่เรียนอยู่จุฬาลงกรณ์มหาวิทยาลัยได้เริ่มฝึกหัดการผลิตภาพยนตร์สั้นโดยการลองผิดลองถูก หลังจากสำเร็จการศึกษาแล้ว นวพลตั้งใจผันตัวเองมาเป็นฟรีแลนซ์และพยายามส่งหนังของตนเข้าประกวดมาตลอด จนกระทั่งในปี พ.ศ. 2549 ภาพยนตร์สารคดีแนวทดลองเรื่อง See ได้ชนะรางวัลสองรายการจากการประกวดภาพยนตร์ Fat Film Festival ทำให้เมื่อเขาไปสมัครเข้าไปฝึกตัดต่อที่บริษัทหนังจีทีเอช โปรดิวเซอร์ของทางค่าย จิระ มะลิกุลและวรรณฤดี พงษ์สิทธิศักดิ์จำผลงานของเขาได้ นวพลจึงได้ไปฝึกเขียนบทให้กับทางค่ายและมีผลงานเด่น ๆ ในสมัยนั้นคือ รถไฟฟ้า..มาหานะเธอ และ ท็อป ซีเคร็ต วัยรุ่นพันล้าน
ไม่นานหลังจากนั้น นวพลได้เริ่มทำหนังสั้นและหนังยาวเป็นของตัวเอง โดยมีผลงานเรื่องแรกคือเรื่อง 36 ฉายเดือนมิถุนายน พ.ศ. 2555 จากค่ายหนังอิสระของเขา เวรี่ แซด พิคเจอร์ส ซึ่งเป็นภาพยนตร์ที่นวพลออกทุนสร้างเอง ผลิตเอง และตั้งกองถ่ายทั้งหมดด้วยตัวเอง โดยภาพยนตร์เรื่องนี้ได้คว้า 2 รางวัลจากเทศกาลภาพยนตร์นานาชาติเมืองปูซานครั้งที่ 17 และเป็นภาพยนตร์ที่สร้างชื่อเสียงให้กับเขาในฐานะผู้กำกับภาพยนตร์อีกด้วย ทำให้นวพลมีผลงานมาเป็นต่อเนื่องไม่ว่าจะเป็นผลงานมิวสิควีดีโอ หนังสั้นโฆษณา ภาพยนตร์ทั้งนอกกระแสและในกระแสอย่าง ฟรีแลนซ์..ห้ามป่วย ห้ามพัก ห้ามรักหมอ, ดายทูมอร์โรว์ และ Mary is happy, Mary is happy ในปี พ.ศ. 2562 กำกับและเขียนบทเรื่อง ฮาวทูทิ้ง.. ทิ้งอย่างไรไม่ให้เหลือเธอ
ปามุกกาเล
ปามุกกาเลได้รับการขึ้นทะเบียนเป็นแหล่งมรดกโลกร่วมกับฮีเอราโปลิสซึ่งเป็นเมืองโบราณที่ตั้งอยู่บนปามุกกาเล ใน พ.ศ. 2531
เขื่อนป่าสักชลสิทธิ์
เขื่อนป่าสักชลสิทธิ์ เป็นเขื่อนกักเก็บน้ำที่ใหญ่ ยาว ลึก ที่สุดในประเทศไทย ตามแนวพระราชดำริของพระบาทสมเด็จพระปรมินทรมหาภูมิพลอดุลยเดชเพื่อป้องกันปัญหาน้ำท่วมในลุ่มแม่น้ำป่าสัก และลุ่มแม่น้ำเจ้าพระยา เริ่มดำเนินการก่อสร้างในวันที่ 2 ธันวาคม พ.ศ. 2537 โดยกรมชลประทาน เป็นผู้รับผิดชอบ
ประวัติ
สืบเนื่องจากปัญหาการเกิดน้ำท่วมในบริเวณลุ่มแม่น้ำป่าสักในฤดูน้ำหลากและขาดแคลนน้ำในช่วงฤดูร้อน อันเกิดขึ้นเป็นประจำทุกปี พระบาทสมเด็จพระปรมินทรมหาภูมิพลอดุลยเดชจึงพระราชทานพระราชดำริให้กรมชลประทานศึกษาความเหมาะสมถึงการสร้างเขื่อนเพื่อแก้ปัญหาดังกล่าว เมื่อวันที่ 19 กุมภาพันธ์ พ.ศ. 2532 ซึ่งสามารถแก้ปัญหาได้ทั้งบริเวณลุ่มแม่น้ำเจ้าพระยาตอนล่าง และบริเวณกรุงเทพมหานครและปริมณฑลอีกด้วย จนกระทั่งวันที่ 3 พฤษภาคม พ.ศ. 2537 คณะรัฐมนตรีได้อนุมัติให้เปิดโครงการก่อสร้างเขื่อนกักเก็บน้ำแม่น้ำป่าสัก ภายหลังการศึกษาความเหมาะสม และผลกระทบจากสิ่งแวดล้อมแล้ว
เขื่อนป่าสักชลสิทธิ์ใช้เวลาดำเนินการก่อสร้างกว่า 5 ปี ตั้งแต่วันที่ 2 ธันวาคม พ.ศ. 2537 ถึงวันที่ 30 กันยายน พ.ศ. 2542 และทำพิธีปฐมฤกษ์กักเก็บน้ำเขื่อนในวันที่ 15 มิถุนายน พ.ศ. 2541 โดยสมเด็จพระเทพรัตนราชสุดา สยามบรมราชกุมารีเสด็จมาเป็นองค์ประธาน และในวันที่ 7 ตุลาคม พ.ศ. 2541 พระบาทสมเด็จพระปรมินทรมหาภูมิพลอดุลยเดชพระราชทานนามเขื่อนแห่งนี้ว่า "เขื่อนป่าสักชลสิทธิ์" อันหมายถึง "เขื่อนแม่น้ำป่าสักที่เก็บกักน้ำได้อย่างมีประสิทธิภาพ "
พระบาทสมเด็จพระปรมินทรมหาภูมิพลอดุลยเดช เสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ และสมเด็จพระเทพรัตนราชสุดา สยามบรมราชกุมารี ทรงทำพิธีเปิดเขื่อนป่าสักชลสิทธิ์ในวันที่ 25 พฤศจิกายน พ.ศ. 2542
สถานที่ท่องเที่ยว
นอกจากเขื่อนป่าสักชลสิทธิ์ จะทำการกักเก็บน้ำแล้ว ยังเป็นสถานที่ท่องเที่ยวสำคัญของจังหวัดลพบุรี ซึ่งทางด้านสถานที่ท่องเที่ยวในบริเวณเขื่อนป่าสักชลสิทธิ์ มีหลากหลายสถานที่ ดังนี้
ที่หยุดรถไฟเขื่อนป่าสักชลสิทธิ์
ที่หยุดรถไฟเขื่อนป่าสักชลสิทธิ์ (Pa Sak Jolasid Dam) เป็นที่หยุดรถไฟของการรถไฟแห่งประเทศไทย ตั้งอยู่บริเวณทางเข้าเขื่อนป่าสักชลสิทธิ์ จังหวัดลพบุรี อยู่ในเขตทางรถไฟสายตะวันออกเฉียงเหนือ ซึ่งสร้างขึ้นเพื่อส่งเสริมการท่องเที่ยว โดยที่หยุดรถนี้จะมีรถไฟสายพิเศษเพื่อการท่องเที่ยว คือ สายกรุงเทพ-เขื่อนป่าสักชลสิทธิ์ เปิดให้บริการในช่วงเทศกาลการท่องเที่ยว ระหว่างเดือนพฤศจิกายนถึงเดือนมกราคมของทุกปี
ประวัติ
สืบเนื่องจากการก่อสร้างเขื่อนป่าสักชลสิทธิ์ ในเส้นทางรถไฟช่วงสถานีรถไฟแก่งเสือเต้นถึงสถานีรถไฟสุรนารายณ์ (เดิม) ซึ่งเส้นทางรถไฟตั้งอยู่ต่ำกว่าระดับการกักเก็บน้ำของเขื่อน ทำให้การรถไฟแห่งประเทศไทย ต้องย้ายเส้นทางรถไฟที่จะถูกน้ำท่วมให้ทันกับการสร้างเขื่อน พร้อมทั้งสร้างที่หยุดรถไฟบริเวณดังกล่าวเพื่อส่งเสริมการท่องเที่ยว ทั้งนั้นได้เริ่มก่อสร้างเมื่อวันที่ 25 เมษายน พ.ศ. 2540 ใช้เวลา 14 เดือน แล้วเสร็จเมื่อวันที่ 15 มิถุนายน พ.ศ. 2541 ทางรถไฟที่ย้ายมาสร้างใหม่จะอยู่ติดกับอ่างเก็บน้ำเป็นระยะทางรวม 24 กิโลเมตร เมื่อสร้างเสร็จแล้วได้เริ่มมีการเดินรถผ่านเส้นทางดังกล่าว ซึ่งจะเห็นขบวนรถวิ่งบนสันเขื่อนลัดเลาะไปข้างๆ อ่างเก็บน้ำ มองดูเหมือนขบวนรถวิ่งไปบนผิวน้ำ จนชาวบ้านเรียกกันว่า รถไฟลอยน้ำ ตลอด 2 ข้างทางจะได้ชมทัศนียภาพข้างทางรถไฟอันงดงาม
เส้นทางรถไฟก่อนถึงเขื่อนป่าสักชลสิทธิ์ ก่อนถึงสถานีรถไฟหินซ้อน จะผ่านไร่ดอกทานตะวันบานสะพรั่งตลอดเส้นทางรถไฟสวยงามมาก ว่ากันว่าเป็นไร่ดอกทานตะวันที่ใหญ่ที่สุดในประเทศไทย การรถไฟแห่งประเทศไทย ได้จัดขบวนรถพิเศษนำเที่ยวชมความงามของเขื่อนป่าสักชลสิทธิ์ ในช่วงฤดูหนาวทุกปี ขบวนรถออกจากกรุงเทพ 06.40 น. ถึงกรุงเทพ 17.45 น.
ชาร์ล เคอร์รี
ชาร์ล เคอร์รี, คณะเยสุอิต, (ค.ศ. 1930 – 4 มกราคม ค.ศ. 2019) เคยเป็นคณะเยสุอิตและนักบริหารทางวิชาการชาวอเมริกัน  ชาร์ล เคอร์รีเคยเป็นประธานสมาคมวิทยาลัยเยสุอิต ตั้งแต่ปี ค.ศ. 1997 จนถึงปี ค.ศ. 2011.
เขตพื้นที่การศึกษา
เขตพื้นที่การศึกษา (Educational Service Area) เป็นระบบการจัดแบ่งเขตพื้นที่การศึกษาการปกครองที่จัดแบ่งโดยสำนักงานคณะกรรมการการศึกษาขั้นพื้นฐาน เพื่อจัดระบบและกระจายอำนาจการจัดการศึกษาในประเทศไทยให้ครอบคลุมมากขึ้น เดิมมีสำนักงานประจำแต่ละเขตพื้นที่การศึกษา ใช้ชื่อว่า "สำนักงานเขตพื้นที่การศึกษา ..." (สพท.) และต่อมาได้มีการแบ่งเขตพื้นที่การศึกษาออกเป็น 2 ระดับ คือ เขตพื้นที่การศึกษาประถมศึกษา และเขตพื้นที่การศึกษามัธยมศึกษา โดยจัดแบ่งเขตพื้นที่การศึกษา ดังนี้
ศึกษาธิการเขต (พ.ศ. 2516–2520) และเขตการศึกษา (พ.ศ. 2520–2546)
รัฐบาลได้ประกาศพระราชกฤษฎีกาแบ่งท้องที่ของกระทรวงศึกษาธิการออกเป็นเขต พ.ศ. 2516 ในรัฐบาลของจอมพลถนอม กิตติขจร เพื่อแบ่งเขตพื้นที่ในการบริหารการศึกษาของกระทรวงศึกษาธิการออกเป็น 12 เขต เรียกว่า "ศึกษาธิการเขต" ตั้งแต่เขต 1 ถึงเขต 12 ในอีกสี่ปีถัดมา รัฐบาลของธานินทร์ กรัยวิเชียรได้แยกกรุงเทพมหานครออกจากศึกษาธิการเขต 1 เนื่องจากมีโรงเรียนเป็นจำนวนมาก และเปลี่ยนชื่อเรียกจาก "ศึกษาธิการเขต" เป็น "เขตการศึกษา" ทำให้มีเขตการศึกษาเพิ่มเป็น 13 เขต โดยแต่ละเขตมีพื้นที่บริหารราชการดังนี้ (ชื่อจังหวัดที่แสดงเป็นตัวเอนหมายถึงจังหวัดที่จัดตั้งขึ้นภายหลังจากพระราชกฤษฎีกามีผลบังคับใช้)
หลังจัดตั้งสำนักงานคณะกรรมการการศึกษาขั้นพื้นฐาน (พ.ศ. 2546–ปัจจุบัน)
ในรัฐบาลของทักษิณ ชินวัตร ได้มีการปรับปรุงรูปแบบการบริหารราชการในกระทรวงศึกษาธิการเพื่อลดความซ้ำซ้อน โดยออกพระราชบัญญัติระเบียบบริหารราชการกระทรวงศึกษาธิการ พ.ศ. 2546 ซึ่งเนื้อหาส่วนหนึ่งของพระราชบัญญัติฉบับนี้กำหนดให้จัดตั้งสำนักงานคณะกรรมการการศึกษาขั้นพื้นฐาน (สพฐ.) เพื่อรับผิดชอบอำนาจหน้าที่เดิมของสำนักงานคณะกรรมการการประถมศึกษาแห่งชาติ กรมสามัญศึกษา กรมวิชาการ สำนักงานศึกษาธิการจังหวัด และสำนักงานศึกษาธิการอำเภอ และกระทรวงศึกษาธิการได้อาศัยอำนาจตามพระราชบัญญัติฉบับดังกล่าวออกประกาศแบ่งเขตพื้นที่การศึกษาจำนวน 175 เขต และมีสำนักงานเขตพื้นที่การศึกษา (สพท.) บริหารงานในแต่ละเขต ซึ่งในเวลาต่อมาได้มีประกาศกระทรวงศึกษาธิการอีก 2 ฉบับกำหนดเขตพื้นที่การศึกษาเพิ่มเติมใน 10 จังหวัด จังหวัดละ 1 เขตได้แก่นราธิวาส ปัตตานี ยะลา กาญจนบุรี เชียงใหม่ ปราจีนบุรี พัทลุง เลย มหาสารคาม และอุทัยธานี จำนวนเขตพื้นที่การศึกษาจึงเพิ่มขึ้นเป็น 185 เขต
ต่อมาใน พ.ศ. 2553 รัฐบาลของอภิสิทธิ์ เวชชาชีวะได้แก้ไขพระราชบัญญัติฉบับดังกล่าวโดยให้แยกการบริหารงานสถานศึกษาระดับประถมศึกษาและมัธยมศึกษาออกจากกัน กระทรวงศึกษาธิการได้ออกประกาศเปลี่ยนแปลงเขตพื้นที่การศึกษาเป็นเขตพื้นที่การศึกษาประถมศึกษา ยุบรวมเขตพื้นที่การศึกษาของกรุงเทพมหานครทั้ง 3 เขตรวมกันเป็นเขตพื้นที่การศึกษาประถมศึกษากรุงเทพมหานคร และจัดตั้งเขตพื้นที่การศึกษามัธยมศึกษาขึ้น 42 เขต โดยแยกโรงเรียนที่สอนเฉพาะระดับมัธยมศึกษาไปสังกัดสำนักงานเขตพื้นที่การศึกษามัธยมศึกษา ส่วนโรงเรียนอื่นที่เหลือให้สังกัดสำนักงานเขตพื้นที่การศึกษาประถมศึกษา การบริหารสถานศึกษาระดับมัธยมศึกษาเปลี่ยนแปลงอีกครั้งใน พ.ศ. 2564 ในสมัยที่ณัฏฐพล ทีปสุวรรณดำรงตำแหน่งรัฐมนตรีว่าการกระทรวงศึกษาธิการ โดยเพิ่มจำนวนเขตพื้นที่การศึกษามัธยมศึกษาจากเดิม 42 เขตเป็น 62 เขต
การเปลี่ยนแปลงเขตพื้นที่การศึกษาในกรุงเทพมหานคร
ท้องที่บริหารการศึกษาในกรุงเทพมหานครตามพระราชบัญญัติระเบียบบริหารราชการกระทรวงศึกษาธิการ พ.ศ. 2546 แบ่งออกเป็น 3 เขต โดยเขตพื้นที่การศึกษากรุงเทพมหานคร เขต 1 ครอบคลุมเขต 17 เขตในฝั่งพระนครได้แก่               และ เขตพื้นที่การศึกษากรุงเทพมหานคร เขต 2 ครอบคลุมอีก 18 เขตที่เหลือในฝั่งพระนคร ในขณะที่ 15 เขตในฝั่งธนบุรีอยู่ในเขตพื้นที่การศึกษากรุงเทพมหานคร เขต 3 อย่างไรก็ตาม หลังจากแก้ไขพระราชบัญญัติฉบับดังกล่าวใน พ.ศ. 2553 เขตพื้นที่การศึกษากรุงเทพมหานครทั้ง 3 เขตถูกยุบรวมกันเป็นสำนักงานเขตพื้นที่การศึกษาประถมศึกษา (สพป.) กรุงเทพมหานคร มีอำนาจครอบคลุมทั้ง 50 เขต ในขณะที่โรงเรียนมัธยมศึกษาในกรุงเทพมหานครถูกโอนไปสังกัดสำนักงานเขตพื้นที่การศึกษามัธยมศึกษา (สพม.) โดยพื้นที่กรุงเทพมหานครถูกแบ่งออกเป็น 2 เขตพื้นที่การศึกษามัธยมศึกษา ได้แก่ สพม.1 และ สพม.2 พื้นที่ของ สพม.1 ประกอบด้วยเขตทุกเขตในฝั่งธนบุรีรวมกับอีก 8 เขตในฝั่งพระนครได้แก่      และ ส่วนอีก 27 เขตในฝั่งพระนครอยู่ในพื้นที่ของ สพม.2 ก่อนที่ใน พ.ศ. 2564 เมื่อมีการจัดแบ่งเขตพื้นที่การศึกษามัธยมศึกษาใหม่จาก 42 เป็น 62 เขต สำนักงานเขตพื้นที่การศึกษากรุงเทพมหานครทั้งสองแห่งได้ใช้ชื่อสำนักงานเขตพื้นที่การศึกษากรุงเทพมหานคร เขต 1 และสำนักงานเขตพื้นที่การศึกษากรุงเทพมหานคร เขต 2
การเปลี่ยนแปลงเขตพื้นที่การศึกษาในจังหวัดหนองคายและจังหวัดบึงกาฬ
จังหวัดบึงกาฬจัดตั้งขึ้นใน พ.ศ. 2554 แยกตัวออกจากจังหวัดหนองคาย ซึ่งก่อนที่จะมีการจัดตั้งจังหวัดบึงกาฬนั้น จังหวัดหนองคายมีสำนักงานเขตพื้นที่การศึกษาประถมศึกษา 3 แห่ง ได้แก่ สพป.หนองคาย เขต 1 สพป.หนองคาย เขต 2 และ สพป.หนองคาย เขต 3 ซึ่งพื้นที่จังหวัดบึงกาฬที่จัดตั้งขึ้นใหม่นั้นครอบคลุมพื้นที่ 6 อำเภอของ สพป.หนองคาย เขต 3 เดิมและอีก 2 อำเภอในพื้นที่ของ สพป.หนองคาย เขต 2 ได้แก่อำเภอโซ่พิสัยและอำเภอปากคาด หลังจากจัดตั้งจังหวัดบึงกาฬแล้ว กระทรวงศึกษาธิการจึงมีประกาศให้ทุกอำเภอในจังหวัดบึงกาฬอยู่ในพื้นที่ของ สพป.บึงกาฬ ยกเลิก สพป.หนองคาย เขต 3 และให้ สพป.หนองคาย เขต 2 มีพื้นที่ครอบคลุมสามอำเภอเดิมที่เหลือได้แก่อำเภอโพนพิสัย อำเภอเฝ้าไร่ และอำเภอรัตนวาปี ส่วนเขตพื้นที่การศึกษามัธยมศึกษานั้น ให้ สพม.21 ซึ่งมีพื้นที่ครอบคลุมจังหวัดหนองคายเดิมมีอำนาจครอบคลุมจังหวัดบึงกาฬด้วย จนกระทั่ง พ.ศ. 2564 เมื่อกระทรวงศึกษาธิการออกประกาศแบ่งเขตพื้นที่การศึกษาใหม่ พื้นที่ สพม.21 เดิมได้แยกออกเป็นสองเขตพื้นที่ตามเขตจังหวัด ได้แก่ สพม.หนองคายและ สพม.บึงกาฬ
เขตพื้นที่การศึกษาประถมศึกษา
อำเภอที่เป็นที่ตั้งสำนักงานเขตพื้นที่การศึกษาประถมศึกษาจะแสดงด้วยตัวหนา ในขณะที่จังหวัดที่มีเขตพื้นที่การศึกษาประถมศึกษาเขตเดียวครอบคลุมทั้งจังหวัด ได้แก่จังหวัดกระบี่ ชัยนาท ตราด นครนายก บึงกาฬ พังงา ภูเก็ต มุกดาหาร ยโสธร ระนอง สตูล สมุทรสงคราม สมุทรสาคร สิงห์บุรี อ่างทอง และอำนาจเจริญ สำนักงานเขตพื้นที่การศึกษาประถมศึกษาจะตั้งอยู่ในอำเภอเมืองของจังหวัดนั้น ๆ ส่วนสำนักงานเขตพื้นที่การศึกษาประถมศึกษากรุงเทพมหานครตั้งอยู่ที่เขตราชเทวี
เขตพื้นที่การศึกษามัธยมศึกษา
เขตพื้นที่การศึกษามัธยมศึกษาจัดตั้งขึ้นตามพระราชบัญญัติระเบียบบริหารราชการกระทรวงศึกษาธิการ (ฉบับที่ 2) พ.ศ. 2553 โดยในระยะแรกมีจำนวน 42 เขต ต่อมาได้มีการปรับปรุงโดยเพิ่มจำนวนเขตพื้นที่การศึกษามัธยมศึกษาจาก 42 เป็น 62 เขต
62 เขต (ตั้งแต่ พ.ศ. 2564)
ตามประกาศกระทรวงศึกษาธิการลงวันที่ 28 มกราคม 2564 เขตพื้นที่การศึกษาเพิ่มจำนวนจาก 42 เป็น 62 เขต และชื่อของเขตพื้นที่เปลี่ยนจากเดิมที่ใช้หมายเลข 1 ถึง 42 เป็นชื่อจังหวัดที่พื้นที่ของเขตนั้น ๆ ครอบคลุม ในกรณีที่เขตพื้นที่การศึกษาครอบคลุมมากกว่า 1 จังหวัด ชื่อเขตจะขึ้นต้นด้วยชื่อจังหวัดที่ตั้งสำนักงานเขต สำนักงานเขตพื้นที่การศึกษามัธยมศึกษาที่จัดตั้งขึ้นใหม่โดยส่วนใหญ่จะตั้งอยู่ในอำเภอเมืองของจังหวัดที่ตั้งสำนักงาน (รวมทั้ง สพม.พระนครศรีอยุธยาซึ่งตั้งอยู่ในอำเภอพระนครศรีอยุธยา) ยกเว้น สพม.นครปฐม (อำเภอนครชัยศรี) สพม.น่าน (อำเภอภูเพียง) และ สพม.พัทลุง (อำเภอควนขนุน) โดยในประกาศฉบับ พ.ศ. 2564 เปลี่ยนแปลงเขตพื้นที่การศึกษามัธยมศึกษาจากเดิมดังนี้
โมโตกิโยะ เซอามิ
โมโตกิโยะ เซอามิ  หรือที่รู้จักในชื่อ โมโตกิโยะ คันเซะ  เป็นนักสุนทรียศาสตร์ นักแสดง และนักเขียนชาวญี่ปุ่น
ฮันน์ นอร์มันน์ ดาห์ล
ฮันน์ นอร์มันน์ ดาห์ล (7 ตุลาคม ค.ศ. 1937 – 29 มกราคม ค.ศ. 2019) เคยเป็นผู้วาดภาพประกอบ จิตรกรและประติมากรชาวนอร์เวย์
ฮันน์ นอร์มันน์ ดาห์ล มีผลงานทางวาดภาพในหนังสือพิมพ์ ชื่อ ดักบลาเด็ท ตั้งแต่ปี ค.ศ. 1967 จนถึงปี ค.ศ. 1988 และมีผลงานในหนังสือ ฮันน์ นอร์มันน์ ดาห์ล เป็นตัวแทนของพิพิธภัณฑ์ศิลปะแห่งชาติ ที่เมืองบาร์เกิน และแกอรีแห่งชาติในวอร์ซอ
อ้างแล้ว
อ้างแล้ว (Ibid.) เป็นรูปย่อของศัพท์ภาษาละตินว่า ibīdem หมายถึง "ในที่เดียวกัน" พบในอ้างอิงท้ายเรื่อง, หมายเหตุ, อ้างอิงบรรณานุกรม หรืออ้างอิงทางวิชาการ เพื่อสื่อถึงข้อมูลที่อ้างไว้ในหมายเหตุหรือรายการก่อนหน้า สิ่งนี้คล้ายคลึงกับ Idem ที่แปลตรงตัวว่า "เหมือนกัน" ย่อเป็น id. มักพบในการอ้างอิงทางกฎหมาย
ในระบบ Chicago (ชื่อ-วันที่) อาจใช้ Ibid. สำหรับการอ้างอิงภายในข้อความที่มีการอ้างอิงก่อนหน้านี้จากแหล่งข้อมูลเดียวกันอย่างใกล้ชิด การอ้างอิงก่อนหน้านี้ควรมองเห็นได้ทันที เช่น ภายในย่อหน้าหรือหน้าเดียวกัน
ผู้พิมพ์จำหน่ายข้อมูลทางวิชาการบางส่วนในปัจจุบันถือว่า "ibid." ไม่ควรเป็นตัวเอียง เนื่องจากเป็นศัพท์ที่พบได้ทั่วไป การใช้งานจะแตกต่างไปตามรูปแบบหรือคู่มืออ้างอิงว่า ibid. ควรต่อท้ายด้วยมหัพภาคหรือไม่ เช่น Oxford Standard for Citation of Legal Authorities ละเว้นมหัพภาคและไม่ขึ้นต้นด้วยอักษรตัวพิมพ์ใหญ่ ในขณะที่ Economist Style guide ใช้อักษรตัวพิมพ์เล็กขึ้นต้นพร้อมสิ้นสุดด้วยมหัพภาค
ตัวอย่าง
อ้างอิงที่ 2 เป็นอ้างอิงเดียวกันกับอ้างอิงที่ 1: E. Vijh, Latin for Dummies ในหน้า 23 ในขณะที่อ้างอิงที่ 3 สื่อถึงผลงานเดียวกัน แต่อยู่คนละตำแหน่ง เช่น หน้า 29 รายการแทรกต้องมีการอ้างอิงถึงอ้างอิงต้นฉบับในรูปแบบ Ibid. <citation #> ดังตัวอย่างในอ้างอิงที่ 5
วัดบึง (จังหวัดพระนครศรีอยุธยา)
วัดบึง ตั่งอยู่เลขที่ 7 บ้านบึงเหนือ หมู่ที่ 8 ตำบลวังแดง อำเภอท่าเรือ จังหวัดพระนครศรีอยุธยา สังกัดคณะสงฆ์มหานิกาย มีที่ดินวัด เนื้อที่ 31 ไร่ 3 งาน 31 ตารางวา
ประวัติวัดบึง
วัดบึงหรือวัดบ้านบึง สร้างขึ้นเป็นวัดนับตั่งแต่ พ.ศ. 2325 ได้มีนามวัดตามชื่อบ้านและโดยที่หมู่บ้านนี้มีบึงใหญ่ซึ่งเกิดจากการตกคุ้งของแม่น้ำป่าสัก จึงมีชื่อเรียกว่าบ้านบึง และได้รับพระราชทานวิสุงคามสีมาครั้งแรก พ.ศ. 2330 และเนื่องจากได้มีการสร้างอุโบสถหลังใหม่ จึงได้รับพระราชทานวิสุงคามสีมาครั้งสุดท้ายเมื่อ พ.ศ. 2540 ทางวัดยังเป็นที่ตั้งของโรงเรียนประถมศึกษา สังกัดสำนักงานเขตการศึกษา
Nepenthes peltata
Nepenthes peltata (ภาษาละติน: peltatus = โล่ขนาดเล็ก หมายถึงสายดิ่งที่ต่อออกมาจากใต้ใบแบบก้นปิด ) เป็นหม้อข้าวหม้อแกงลิงถิ่นเดียวจากเทือกเขาสูงของภูเขาฮามีกีวีตัน (Hamiguitan) เกาะมินดาเนาในประเทศฟิลิปปินส์ มีลักษณะพิเศษคือสายดิ่งต่อจากใบแบบก้นปิดและสิ่งปกคลุมเห็นได้ชัด มีหม้อทรงรูปไข่ สันและต่อมน้ำต้อยใต้ฝา
ประวัติทางพฤกษศาสตร์
Nepenthes peltata ถูกจัดจำแนกอย่างเป็นทางการโดยไซเกะโอะ คุระตะ (En:Shigeo Kurata) ในปี ค.ศ. 2008 รายละเอียดอยู่ใน Journal of the Insectivorous Plant Society (Japan) ตัวอย่าง Koshikawa 44 ถูกกำหนดให้เป็นตัวอย่างต้นแบบแรก และถูกเก็บรักษาอยู่ที่หอพรรณไม้ของภาควิชาพฤกษศาสตร์ของมหาวิทยาลัยเกียวโต (KYO) ในเกียวโต ประเทศญี่ปุ่น ตัวอย่างถูกเก็บมาจากเทือกเขาฮามีกีวีตัน (Hamiguitan) และภายหลังถูกนำมาปลูกเลี้ยงไว้ที่สวนพฤกษศาสตร์นันโซะ (Nanso)
ลักษณะทางพฤกษศาสตร์
Nepenthes peltata เป็นไม้เลื้อยไต่ ทั่วไปสูงประมาณ 1 ม.ถึงแม้ว่าลำต้นจะยาวถึง 3 ม.ก็ตาม หม้อข้าวหม้อแกงลิงไม่สร้างลำต้นแบบเลื้อยไต่
แผ่นใบรูปขอบขนาน ยาว 50 ซม.กว้าง 9 ซม. ปลายมล ขณะที่ฐานหดแหลมสู่ก้านใบ มีร่องเล็กตามยาว ยาว 7 ซม.ในพืชที่โตเต็มที่ ต้นไม้เมื่อยังเล็กอาจจะมีใบแบบไร้ก้าน ใต้ใบมีสีแดงเข้มซึ่งตัดกันกับผิวบนที่มีสีเขียวเข้ม ขอบใบอาจโค้งขึ้น สายดิ่งแบบก้นปิด แทรงห่างจากปลายใบประมาณ 27 มม.
หม้อใบกระจุกและหม้อล่างมีหลายรูปแบบ ตั้งแต่ทรงรีถึงรูปโถหรือรูปไข่ มีขนาดใหญ่ สูง 28 ซม.กว้าง 16 ซม. มีปีกคู่ (กว้าง ≤10 มม.) กับตะเข็บยาว 9 มม.ตลอดผิวด้านบนของหม้อ เพอริสโตมเป็นทรงกระบอกกว้าง 2 ซม.มีสัน สูง 1.5 มม.ห่างกัน 2 มม.ต่อสัน หรือเป็นฟันหยักแหลมสูง 1 มม. ฝาเป็นรูปไข่ถึงรูปรี ยาว 8 ซม.กว้าง 6 ซม. บางครั้งมีสันสามเหลี่ยมใต้ฝา มีต่อมน้ำต้อยขนาดใหญ่ กว้าง 3 มม.กระจายอยู่ด้วย มีเดือยเดี่ยว (ยาว ≤12 มม.) ใกล้กับฐานฝา.
หม้อบนของ N. peltata ไม่เคยมีใครสังเกตเห็น อาจเป็นเพราะหาดูได้ยากหรือไม่มีเลยก็ได้ คาดว่าหม้อข้าวหม้อแกงลิงชนิดนี้จะผลิตหม้อบนเมื่ออยู่ในที่ร่มมากหรือใช้เพื่อเลื้อยไต่ เหมือนกับ N. deaniana และ N. mira
สิ่งปกคลุมเป็นขนสีน้ำตาลยาว ปรากฏในลำต้น สายดิ่ง ก้านใบ ใต้แผ่นใบ ส่วนบนหม้อและผิวบนของใบอาจมีหร็อมแหร็มหรือไม่มี
ยูนิกยูนิต
ยูนิค ยูนิต (Younique Unit) เป็นกลุ่มโปรเจกต์ที่สร้างขึ้นหลังจากการทำงานร่วมกันระหว่างเอสเอ็มเอ็นเตอร์เทนเมนต์และฮุนได PYL (Premium Younique Lifestyle) และมีสมาชิกคนหนึ่งจากกลุ่มต่างๆในค่ายเอสเอ็มเอ็นเตอร์เทนเมนต์ สมาชิกของกลุ่มมีทั้งสิ้น 6 คน ได้แก่ อึนฮยอก ซุปเปอร์จูเนียร์, ฮโยยอน เกิลส์เจเนอเรชัน, เฮนรี่ ซูเปอร์จูเนียร์ เอ็ม,ลู่หาน เอ็กโซ, แทมิน ชายนี่ และไค เอ็กโซ
ศาลสูงสุดญี่ปุ่น
ศาลสูงสุดญี่ปุ่น หรือ ศาลฎีกาญี่ปุ่น ( หรือ เรียกอย่างสั้น ; ) เป็นศาลสูงสุดในประเทศญี่ปุ่นที่ตั้งอยู่ในฮายาบูซาโจ, เขตชิโยดะ, โตเกียว มีอำนาจทางตุลาการสูงสุดในการตีความรัฐธรรมนูญญี่ปุ่นและตอบกระทู้คำถามที่เกี่ยวข้องกับกฎหมายแห่งชาติ ศาลสูงสุดญี่ปุ่นยังมีอำนาจในการพิจารณาทบทวนซึ่งทำให้ศาลสามารถกำหนดความเป็นรัฐธรรมนูญของกฎหมายหรือพระราชบัญญัติใด ๆ ได้
ประวัติ
ศาลสูงสุดในปัจจุบันก่อตั้งตามมาตรา 81 แห่งรัฐธรรมนูญญี่ปุ่นใน ค.ศ. 1947 มีการโต้เถียงในหมู่เจ้าหน้าที่นิติกรของผู้บัญชาการสูงสุดฝ่ายพันธมิตรผู้ร่างรัฐธรรมนูญและในการประชุมสภานิติบัญญัติแห่งสมเด็จพระจักรพรรดิใน ค.ศ. 1946 เกี่ยวกับอำนาจที่มากเกินไปของฝ่ายตุลาการ แต่ถูกบดบังความสำคัญโดยคำถามประเด็นหลักอื่น ๆ ที่เกี่ยวเนื่องกับหลักอำนาจอธิปไตยของปวงชน, หน้าที่ของจักรพรรดิ และการยอมสละสงคราม อย่างไรก็ตามการใช้คำในมาตรา 81 ที่ได้รับเห็นชอบบัญญัติว่าศาลถืออำนาจการพิจารณาทบทวน ส่วนหนึ่งของประวัติศาสตร์ตอนต้นของศาลมีการเข้าไปเกี่ยวพันกับขอบเขตอำนาจนี้ ใน ค.ศ. 1948 ศาลประกาศว่ารัฐธรรมนูญมีเจตจำนงในการกำหนดประเภทของการพิจารณาทบทวนที่ถูกนำมาใช้ในสหรัฐ ใน ค.ศ. 1952 มีการประกาศให้อำนาจดังกล่าวสามารถนำไปใช้ได้เพียงคดีที่มีความยุ่งยาก
อำนาจและความรับผิดชอบ
มาตรา 81 ของรัฐธรรมนูญแห่งญี่ปุ่นจำกัดความว่า ศาลสูงสุดเป็นศาลที่พึ่งสุดท้ายและอนุญาตให้ศาลพิจารณาทบทวนผ่าน "อำนาจในการตัดสินความเป็นรัฐธรรมนูญของกฎหมาย, คำสั่ง, ข้อกำหนดหรือพระราชบัญญัติใด ๆ" ตามคำนิยามของรัฐธรรมนูญ ศาลสูงสุดรับพิจารณาคดีแพ่ง, คดีปกครอง และคดีอาญาจากศาลจังหวัดที่ได้รับคำร้องขออุทธรณ์ ความรับผิดชอบนี้และความไม่สามารถในการไตร่ตรองอย่างรอบคอบในคำร้องส่งผลให้การอุทธรณ์คดีแพ่งและอาญาค้างพิจาณราอยู่เป็นจำนวนมาก ศาลสูงสุดสามารถใช้อำนาจพิจารณาทบทวนเมื่อมีการยื่นอุทธรณ์ข้อพิพาททางกฎหมายที่ยากจะไกล่เกลี่ยมีความเกี่ยวข้องกับการละเมิดหรือการตีความรัฐธรรมนูญที่ผิด
ปีแยร์ กีโยม เฟรเดริก เลอ แปล
ปีแยร์ กีโยม เฟรเดริก เลอ แปล (Pierre Guillaume Frédéric le Play; 11 เมษายน พ.ศ. 2349 - 5 เมษายน พ.ศ. 2425) เป็น นักสังคมศาสตร์ และนักเศรษฐศาสตร์ชาวฝรั่งเศส
ทิเบต (ค.ศ. 1912–1951)
ทิเบต เป็นรัฐเอกราชโดยพฤตินัยระหว่าง ค.ศ. 1912 ถึง ค.ศ. 1951 ผู้ปกครองคือทะไลลามะการปกครองคือศาสนาพุทธโดยเทวาธิปไตยแบบสมบูรณาญาสิทธิราชย์ และมีสถานะเป็นมณฑลหนึ่งของสาธารณรัฐจีน
ทิเบตเป็นส่วนหนึ่งของราชวงศ์ชิงมาอย่างต่อเนื่อง จนกระทั่งเกิดการปฏิวัติซินไฮ่ภายหลังจาการล่มสลายของราชวงศ์ชิง ในปี ค.ศ. 1912 เมื่อรัฐบาลเฉพาะกาลแห่งสาธารณรัฐจีนแทนที่ราชวงศ์ชิงในฐานะรัฐบาลของจีนและได้ลงนามในสนธิสัญญากับราชวงศ์ชิงที่จะสืบทอดดินแดนทั้งหมดของราชวงศ์มาเป็นสาธารณรัฐใหม่ทำให้ทิเบตมีสถานะเป็น"รัฐในอารักขา" ต่อมาในสมัยรัฐบาลชาตินิยมแห่งสาธารณรัฐจีนได้ยกระดับให้ทิเบตเป็นมณฑลหนึ่งของสาธารณรัฐจีน
จนถึง ค.ศ. 1950 กองทัพปลดปล่อยประชาชนได้เข้ายึดครองดินแดนธิเบต และผนวกเขตดินแดนโดยมีสถานะเป็นเขตปกครองตนเองทิเบตของสาธารณรัฐประชาชนจีน
รายชื่อตอนในมิสเตอร์ บีน
รายชือตอนของต่างๆของ มิสเตอร์ บีน
ทิเบต (ค.ศ. 1912–1951)
ทิเบตในช่วงศตวรรษที่ 20 ยังไม่มีการเลิกทาสเพราะยังมียุติตามมติชนชั้นอยู่จนกระทั่งถึง ค.ศ. 1951 มีข้อตกลงสันติภาพ 17 ข้อ
รายชื่อตอนในมิสเตอร์ บีน
ฉากที่ 1
มิสเตอร์บีน ไปร้านซักรีดเพื่อที่จะซักผ้า มิสเตอร์บีน หอบถุงขนาดใหญ่มา มิสเตอร์บีน หยิบเหรียญกษาปณ์ราคา 1 ปอนด์สเตอร์ลิงออกมา 2 เหรียญ แต่พอมิสเตอร์บีนมองอีกที ค่าซักผ้า ปรับขึ้นเป็น 3 ปอนด์สเตอร์ลิง (แต่ก่อนใช้ค่าซักผ้าราคาแค่ 2 ปอนด์สเตอร์ลิง) แต่มิสเตอร์บีน ก็ได้พกเงิน 50 เพนนีมา 2 เหรียญพอดี แต่ตอนนั้น มีชายอีกคน มาที่เดียวกับมิสเตอร์บีน แล้วเลื่อนเหรียญของมิสเตอร์บีน ไปอีกตู้หนึ่ง แต่ชายคนนั้น ก็ได้ใช้ผงซักฟอก ซักผ้า แต่มิสเตอร์บีน กลับใช้สบู่ขูดกับที่ขูดผัก เพื่อใช้ซักผ้าแทน หลังจากที่มิสเตอร์บีน ใส่เสื้อผ้าเข้าไปในเครื่องซักผ้าแล้ว จึงนั่งรอ แต่กลับไม่รู้ว่า มีกางเกงในเหลืออยู่อีกตัว และลืมไปว่า ตนเองกำลังนุ่งกระโปรงของผู้หญิงอยู่ เวลาผ่านไป มิสเตอร์บีน วางแผนจะแกล้งผู้ชายคนหนึ่งโดยไปซื้อกาแฟจากเครื่องหยอดเหรียญในร้านแล้วเอาไปสลับกับน้ำยาปรับผ้านุ่มแต่ด้วยเหตุจำเป็นมิสเตอร์บีนจึงดื่มน้ำยาปรับผ้านุ่มที่ตัวเองสลับมาเข้าไป หลังจากซักแห้งเสร็จ จึงไปเอาของในตู้ซักแห้ง แต่มิสเตอร์บีนก็ต้องตกใจ เมื่อ -ที่ครอบโคมไฟ ตัวผ้า หายไปครึ่งหนึ่ง -พรมเช็ดเท้าด้านหนึง ดำไปครึ่งหนึ่ง และด้านหลัง มีรอยจุด -ตุ๊กตาลูกเต่า ลายจุดหายไป -ตุ๊กตาของมิสเตอร์บีน ตัวหด หลังจากนั้น มิสเตอร์บีน ก็เข้าไปหากางขายาวของตัวเองแต่ตัวเองก็ถูกซักแห้ง สรุปคือ มิสเตอร์บีนถูกซักแห้ง
ฉากที่ 2
มิสเตอร์บีนไปเล่นมินิกอล์ฟหลุมแรก สามารถทำโฮลอินวันได้ แต่หลุมที่ 2 กลับออกไปนอกสนาม มิสเตอร์บีนพยายามหาลูกกอล์ฟจนถึงเวลาที่ลานมินิกอล์ฟจะปิด จึงตีลูกลงหลุม สรุปคือ หลุมที่ 2 มิสเตอร์บีน จดสถิติการตีได้ 3,427 ครั้ง ของพาร์ 2
ฉากที่ 1
เปิดฉากมามีรถพยาบาลคันหนึ่งกำลังแล่นเข้ามาในโรงพยาบาล แต่พอรถพยาบาลคันนี้เลี้ยวซ้ายก็พบกับรถคันสีเขียวคันโปรดของมิสเตอร์บีนซึ่งตามหลังมาติดๆ(ฉลาดมากจะได้ไม่ต้องติดไฟแดง)
คณะวิทยาศาสตร์การแพทย์ มหาวิทยาลัยนเรศวร
คณะวิทยาศาสตร์การแพทย์ มหาวิทยาลัยนเรศวร (อังกฤษ : Faculty of Medical Science, Naresuan University) ก่อตั้งขึ้นในปี พ.ศ. 2544 โดยเป็นการรวมภาควิชาที่รับผิดชอบการจัดการเรียนการสอนระดับปรีคลินิก (Pre-clinic) ทางด้านวิทยาศาสตร์สุขภาพทุกสาขาเข้าไว้ด้วยกัน ซึ่งมีจุดประสงค์เพื่อรองรับการจัดการเรียนการสอนระดับปรีคลินิก และให้การสนับสนุนงานวิจัยกับอาจารย์และนิสิตในคณะกลุ่มวิทยาศาสตร์สุขภาพของมหาวิทยาลัย ได้แก่ คณะแพทยศาสตร์ คณะทันตแพทยศาสตร์ คณะเภสัชศาสตร์ คณะพยาบาลศาสตร์ คณะสหเวชศาสตร์ คณะสาธารณสุขศาสตร์ และคณะวิทยาศาสตร์การแพทย์
ประวัติ
มหาวิทยาลัยนเรศวร จัดทำโครงการจัดตั้งคณะแพทยศาสตร์เสนอขอปรับเข้าไว้ในแผนฯ 7 แล้ว และคณะรัฐมนตรีก็ได้มีมติให้ความเห็นชอบแนวทางการจัดการศึกษาของคณะแพทยศาสตร์ มหาวิทยาลัยนเรศวร โดยให้มีการจัดตั้งคณะวิทยาศาสตร์การแพทย์ ซึ่งมีวัตถุประสงค์หลักเพื่อรองรับการจัดการเรียนการสอนนิสิตแพทย์ระดับชั้นปรีคลินิก (Pre-clinic) ให้การสนับสนุนงานวิจัยกับอาจารย์และนิสิตในคณะและสาขาวิชาในกลุ่มวิทยาศาสตร์สุขภาพ ได้แก่ นิสิตในสาขาวิชาวิทยาศาสตร์การแพทย์ นิสิตในสาขาวิชาแพทยศาสตร์ สาขาวิชาทันตแพทยศาสตร์ สาขาวิชาเภสัชศาสตร์ สาขาวิชาพยาบาลศาสตร์ สาขาวิชาสาธารณสุขศาสตร์ สาขาวิชาเทคนิคการแพทย์ สาขาวิชาเทคโนโลยีหัวใจและทรวงอก สาขาวิชากายภาพบำบัด และสาขาวิชารังสีเทคนิค ในระดับปริญญาตรี
ต่อมาได้โอนหน่วยงานภาควิชากายวิภาคศาสตร์ ภาควิชาสรีรวิทยา ภาควิชาปรสิตวิทยา ของคณะแพทยศาสตร์ และภาควิชาชีวเคมี ภาควิชาจุลชีววิทยา ของคณะวิทยาศาสตร์ มาเป็นภาควิชากายวิภาคศาสตร์ ภาควิชาสรีรวิทยา ภาควิชาชีวเคมี และภาควิชาจุลชีววิทยาและปรสิตวิทยา สังกัดบคณะวิทยาศาสตร์การแพทย์ มหาวิทยาลัยนเรศวรทั้งหมด
สภามหาวิทยาลัยนเรศวร ได้มีมติเห็นชอบการจัดตั้งคณะวิทยาศาสตร์การแพทย์ มหาวิทยาลัยนเรศวร เมื่อวันที่ 22 กันยายน พ.ศ. 2544
หลักสูตรการศึกษา
ปัจจุบัน คณะวิทยาศาสตร์การแพทย์ มหาวิทยาลัยนเรศวร จัดการเรียนการสอนในหลักสูตร ได้แก่
ศูนย์
คณะวิทยาศาสตร์การแพทย์ มหาวิทยาลัยนเรศวร ประกอบด้วยศูนย์ต่างๆ ดังนี้
วัดยม (อำเภอบางบาล)
วัดยม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดยม อำเภอบางบาล จังหวัดพระนครศรีอยุธยา มีเนื้อที่ตั้งวัด 30 ไร่ ปัจจุบันมีหลวงพ่อพระมหาสายันต์ เตชวโร ชาวบางบาล เป็นเจ้าอาวาส
วัดยมสร้างขึ้นเป็นวัดนับตั้งแต่สมัยอยุธยา ประมาณ พ.ศ. 2200 ต่อมาได้กลายสภาพเป็นวัดร้างในช่วงระยะประมาณ พ.ศ. 2310 จนถึง พ.ศ. 2480 ได้รับการบูรณะปฏิสังขรณ์ขึ้นมาอีกครั้งหหนึ่ง ได้รับพระราชทานวิสุงคามสีมาครั้งหลังวันที่ 1 กุมภาพันธ์ พ.ศ. 2489 มีเรื่องเล่าว่า พื้นที่บริเวณนี้เป็นที่ดอนน้ำไม่ท่วม จึงเกิดชุมชนและสร้างวัดขึ้น และยังเป็นสถานที่พักทัพในสมัยกรุงศรีอยุธยา เมื่อครั้งเสียกรุงศรีอยุธยาครั้งที่ 2 จึงได้กลายเป็นวัดร้าง จนราว พ.ศ. 2474 พระครูภาวนารังสี (เปลื้อง วิสัฏโฐ) ท่านเป็นชาวบางบาล ได้ทำการบูรณะปฏิสังขรณ์ จนได้รับการยกให้เป็นวัดที่มีพระภิกษุจำพรรษส
วัดมีโบราณสถาน คือ ซากเจดีย์เก่าที่เหลืออยู่ เป็นเจดีย์ทรงระฆัง ไม่มียอด ก่ออิฐไม่สอปูน บนฐานแปดเหลี่ยม ข้างในกลวง คล้ายกับวัดกระซ้ายที่ตั้งอยู่ทางทิศตะวันตกเฉียงใต้ของเกาะเมืองอยุธยา ใบเสมาหินชนวน อุโบสถหลังใหม่สร้างแบบมหาอุดบนฐานอุโบสถหลังเก่า สันนิษฐานว่าเดิมน่าจะเป็นวิหารเพราะตั้งอยู่ด้านหน้าเจดีย์ประธานของวัด และบ่อน้ำโบราณก่ออิฐสมัยอยุธยา นอกจากนี้ยังมีต้นโพธิ์เก่าแก่ซึ่งคาดว่าจะมีอายุไม่น้อยกว่า 200 ปี
สนธิสัญญาสิบแปดข้อ
มูลเหตุ
การปฏิวัติเบลเยียมใน ค.ศ. 1830 ได้มีผลกระทบโดยตรงต่อข้อตกลงด้านการแบ่งดินแดนในยุโรปอันเป็นผลโดยตรงจากการประชุมใหญ่แห่งเวียนนา โดยฝรั่งเศสได้สนับสนุนเบลเยียม แต่มหาอำนาจอื่น ๆ ในยุโรปที่ไม่เห็นด้วยนั้นอาจทำให้เกิดสงครามใหญ่ขึ้นในยุโรปอีกครั้งหนึ่งได้ จึงจำเป็นจะต้องจัดการประชุมตกลงกันขึ้นที่ลอนดอน โดยให้อังกฤษและฝรั่งเศสเป็นคู่เจรจาในการหาข้อยุติ
ผลลัพธ์
ผลการตกลงในสนธิสัญญานี้ครอบคลุมถึงเรื่องการตกลงกันด้านการเงินระหว่างเบลเยียมกับฮอลแลนด์ ปัญหาด้านเขตแดน และการจัดการเรื่องลักเซมเบิร์กและลิมเบิร์กซึ่งเป็นจุดเริ่มต้นของปัญหาความขัดแย้ง
ถึงแม้ว่าฝั่งเบลเยียมจะตกลงในสนธิสัญญานี้ (เมื่อเดือนกรกฎาคม ค.ศ. 1831) แต่สนธิสัญญาเป็นอันล้มเหลวเนื่องจากการต่อต้านของพระเจ้าวิลเลิมที่ 1 แห่งเนเธอร์แลนด์ ด้วยการส่งกองทัพเข้ารุกรานเบลเยียมในการทัพสิบวัน ฝ่ายมหาอำนาจจึงเข้ามาแทรกแซงเพื่อให้หยุดยิง โดยได้มีการปรับสนธิสัญญาให้ฝ่ายดัตช์ได้เปรียบมากขึ้น กลายเป็น "สนธิสัญญายี่สิบสี่ข้อ" แทน ซึ่งในอีกหลายปีต่อมาฝ่ายรัฐบาลเนเธอร์แลนด์ได้ใช้สนธิสัญญานี้ในการเรียกร้องดินแดนส่วนของลักเซมเบิร์กและลิมเบิร์กในส่วนของตนจากการปกครองของเบลเยียม
ต่อมาสนธิสัญญาสิบแปดข้อนี้ได้รวมเข้ามาอยู่ในสนธิสัญญาลอนดอน โดยผนวกรวมเข้ากับสนธิสัญญายี่สิบสี่ข้อของเดือนตุลาคม ค.ศ. 1831
ภาวะหย่อนสมรรถภาพทางเพศ
ภาวะหย่อนสมรรถภาพทางเพศ (Impotence) เนื่องจาก ปัญหาการแข็งตัวขององคชาต (Erectile dysfunction (ED)) เป็นอาการที่อวัยวะเพศชายไม่แข็งตัว หรือแข็งตัวได้แต่ไม่เพียงพอที่จะร่วมกิจกรรมทางเพศกับคู่สัมพันธ์ได้อย่างพึงพอใจ การแข็งตัวขององคชาตเป็นผลมาจากการสูบฉีดของเลือดเข้าไปเก็บไว้ในเนื้อเยื่อคล้ายฟองน้ำภายในอวัยวะเพศ กระบวนการนี​​้ส่วนใหญ่มักจะถูกกระตุ้นที่เป็นผลมาจากการเร้าอารมณ์ทางเพศเมื่อสัญญาณถูกส่งจากสมองไปยังเส้นประสาทในอวัยวะเพศชาย สาเหตุความผิดปรกติทางอินทรีย์ที่สำคัญที่สุดคือโรคหัวใจและหลอดเลือดและโรคเบาหวาน อีกทั้งปัญหาทางระบบประสาท (เช่นการบาดเจ็บจากการผ่าตัดต่อมลูกหมาก) การขาดฮอร์โมน (hypogonadism) แล​​ะผลข้างเคียงของยา
นอกเหนือจากการรักษา สาเหตุเช่นการขาดโพแทสเซียมหรือการปนเปื้อนสารหนูในน้ำดื่ม การรักษาขั้นแรกของภาวะหย่อนสมรรถภาพทางเพศประกอบด้วยการทดสอบด้วยยายับยั้ง PDE5 (PDE5 inhibitor) (ตัวยาแรกเป็น sildenafil หรือไวอากร้า) ในหลายกรณีการรักษาสามารถเกี่ยวข้องกับแท็บเล็ตของ prostaglandin ในท่อปัสสาวะ การฉีดเข้าไปในอวัยวะเพศชาย การฝังอุปกรณ์ในอวัยวะเพศชาย การใช้ปั๊มอวัยวะเพศหรือการผ่าตัดเสริมสร้างหลอดเลือด
การศึกษาภาวะหย่อนสมรรถภาพทางเพศทางการแพทย์ครอบคลุมบุรุษวิทยา (andrology) ซึ่งเป็นสาขาย่อยภายในระบบทางเดินปัสสาวะ การวิจัยพบว่าภาวะหย่อนสมรรถภาพทางเพศเป็นเรื่องธรรมดาและบอกว่าประมาณ 40% ของผู้ชายต้องทนทุกข์ทรมานจากภาวะหย่อนสมรรถภาพทางเพศเป็นครั้งคราว
สัญญาณและอาการ
มีการวิเคราะห์ในหลายวิธี ดังนี้
สาเหตุ
การแทรกแซงด้วยการผ่าตัดสำหรับหลายเงื่อนไขอาจลบโครงสร้างทางกายวิภาคท​​ี่จำเป็นในการแข็งตัวของอวัยวะเพศ อาจสร้างความเสียหายต่อเส้นประสาทหรือกระทบต่อปริมาณการแจกจ่ายของเลือด ภาวะหย่อนสมรรถภาพทางเพศเป็นภาวะแทรกซ้อนที่พบบ่อยของการรักษามะเร็งต่อมลูกหมาก รวมทั้งการศัลยกรรมต่อมลูกหมากและการทำลายต่อมลูกหมากโดยการฉายรังสีแบบแสงภายนอก แม้ว่าต่อมลูกหมากเองไม่จำเป็นสำหรับการแข็งตัว
นอกจากนี้ ED ยังสามารถเชื่อมโยงกับการปั่นจักรยานเนื่องจากการบีบอัดทำให้เกิดปัญหาทั้งทางระบบประสาทและหลอดเลือด ความเสี่ยงจะเพิ่มขึ้นเป็นประมาณ 1.7 เท่า
พยาธิสรีรวิทยา
การแข็งตัวของอวัยวะเพศชายมีการจัดการโดยกลไกสองแบบได้แก่ 1. การแข็งตัวแบบสะท้อนซึ่งจะประสบความสำเร็จโดยการสัมผัสโดยตรงที่ลำอวัยวะเพศชาย และ 2. การแข็งตัวด้วยการสร้างมโนภาพซึ่งจะทำได้โดยการกระตุ้นแบบเร้าโลมหรือเร้าอารมณ์ แบบแรกใช้ประสาทส่วนปลายและส่วนล่างของเส้นประสาทไขสันหลังในขณะที่แบบหลังใช้ระบบ limbic ของสมอง ในทั้งสองแบบ ระบบประสาทที่ไม่ได้รับความเสียหายเป็นสิ่งจำเป็นเพื่อความสำเร็จและมีความสมบูรณ์สำหรับการแข็งตัว การกระตุ้นของลำอวัยวะเพศชายโดยระบบประสาทจะนำไปสู่​​การหลั่งของไนตริกออกไซด์ (NO) ซึ่งจะทำให้เกิดการผ่อนคลายของกล้ามเนื้อเรียบของ corpora cavernosa (เนื้อเยื่อการแข็งตัวหลักของอวัยวะเพศชาย) และเป็นผลให้อวัยวะเพศชายแข็งตัว นอกจากนี้ในระดับที่เพียงพอของฮอร์โมนเพศชาย (เทสโทสเตอโรนที่ผลิตโดยอัณฑะ) และต่อมใต้สมองที่ไม่เสียหายเป็นสิ่งจำเป็นสำหรับการพัฒนาระบบสุขภาพที่ดีของการแข็งตัว อย่างที่สามารถเข้าใจได้จากกลไกของการแข็งตัวตามปกติ ภาวะหย่อนสมรรถภาพทางเพศอาจพัฒนาขึ้นจากการขาดฮอร์โมนและการผิดปกติของระบบประสาท อีกทั้งการที่เลือดไปเลี้ยงที่อวัยวะเพศชายไม่พอเพียงหรือมีปัญหาทางด้านจิตใจ การจำกัดของการไหลเวียนของเลือดอาจเกิดขึ้นจากความบกพร่องของการทำงานของหลอดเลือดเนื่องจากสาเหตุปกติท​​ี่เกี่ยวข้องกับโรคหลอดเลือดหัวใจ และยังสามารถเกิดจากการสัมผัสเป็นเวลานานกับแสงไฟที่สว่างจ้า
การวินิจฉัย
ยังไม่มีการทดสอบโดยตรงที่จะวินิจฉัยภาวะหย่อนสมรรถภาพทางเพศ การทดสอบเลือดโดยทั่วไปจะทำเพื่อคัดออกบางโรคเช่น โรคต่อมบ่งเพศบกพร่อง (hypogonadism) และโรคเนื้องอกในต่อมปิตุอิตารี(ต่อมใต้สมอง) (prolactinoma) นอกจากนี้ภาวะหย่อนสมรรถภาพทางเพศยังเกี่ยวข้องกับสุขภาพร่างกายโดยทั่วไปที่ไม่ดี พฤติกรรมการบริโภคอาหารที่ไม่ดี โรคอ้วนและโดยเฉพาะอย่างยิ่งมากที่สุดคือโรคหัวใจและหลอดเลือดเช่นโรคหลอดเลือดหัวใจและโรคหลอดเลือดส่วนปลาย
วิธีที่มีประโยชน์และง่ายต่อการแยกแยะความแตกต่างระหว่างภาวะหย่อนสมรรถภาพทางเพศทางสรีรวิทยาและทางจิตวิทยาคือการตรวจสอบว่าผู้ป่วย"เคย"มีการแข็งตัวหรือไม่ ถ้า"ไม่เคย" ปัญหาน่าจะเป็นทางสรีรวิทยา แต่ถ้า"บางครั้ง" (แต่ไม่ค่อยได้) มันอาจจะเป็นทางสรีรวิทยาหรือทางจิตใจ คู่มือการวินิจฉัยและสถิติปัจจุบันของโรคทางจิต (Diagnostic and Statistical Manual of mental diseases (DSM-IV)) ได้รวบรวมรายการสำหรับภาวะหย่อนสมรรถภาพทางเพศเอาไว้
การรักษา
การรักษาขึ้นอยู่กับสาเหตุ
การออกกำลังกาย โดยเฉพาะการออกกำลังกายแบบแอโรบิกในช่วงวัยกลางคนมีประสิทธิภาพในการป้องกัน ED การออกกำลังกายเพื่อการรักษากำลังอยู่ภายใต้การตรวจสอบ สำหรับผู้สูบบุหรี่ การละเว้นการสูบบุหรี่มีผลในการปรับปรุงที่สำคัญ
การใช้ยาทางปากและอุปกรณ์ช่วยการแข็งตัวแบบสูญญากาศเป็นการรักษาสิ่งแรก ตามด้วยการฉีดยาเข้าไปในอวัยวะเพศและการปลูกถ่ายอวัยวะเพศชาย
ยาเฉพาะที่
ครีมทาเฉพาะที่ที่ผสม alprostadil กับตัวเพิ่มการซึมผ่านที่ชื่อ DDAIP ได้รับการอนุมัติในแคนาดาภายใต้ชื่อแบรนด์ Vitaros เป็นการรักษาสิ่งแรกสำหรับภาวะหย่อนสมรรถภาพทางเพศ
ยาฉีด
การรักษาอีกวิธีหนึ่งก็คือการรักษาด้วยการฉีด ยาดังต่อไปนี้จะถูกฉีดเข้าไปในอวัยวะเพศชาย papaverine, phentolamine และ prostaglandin E1
เครื่องปั๊มสูญญากาศ
บทความหลัก: เครื่องปั๊มอวัยวะเพศชาย
อุปกรณ์ช่วยการแข็งตัวแบบสูญญากาศสามารถช่วยดึงเลือดเข้าสู่อวัยวะเพศโดยการใช้แรงดัน ประเภทของอุปกรณ์นี้บางครั้งถูกเรียกว่าเครื่องปั๊มอวัยวะเพศชายและอาจจะถูกใช้ก่อนที่จะมีเพศสัมพันธ์เล็กน้อย องค์การอาหารและยาได้อนุมัติการรักษาด้วยอุปกรณ์สูญญากาศหลายประเภทและจะสามารถใช้ได้ตามใบสั่งของแพทย์ เมื่อวิธีการทางเภสัชวิทยาล้มเหลวปั๊มสูญญากาศแบบใช้ภายนอกที่ออกแบบมาตามวัตถ​​ุประสงค์นี้อาจสามารถนำมาใช้เพื่อให้บรรลุการแข็งตัว โดยที่มีแหวนบีบอัดแบบแยกที่มีขนาดพอดีกับอวัยวะเพศชายเพื่อรักษาความแข็งเอาไว้ ปั๊มเหล่านี้ควรจะแตกต่างจากปั๊มอวัยวะเพศอื่น ๆ (ที่ไม่มีแหวนบีบอัด) ซึ่งแทนที่จะถูกใช้สำหรับการรักษาชั่วคราวของภาวะหย่อนสมรรถภาพทางเพศ แต่มีการแอบอ้างว่าจะสามารถเพิ่มความยาวของอวัยวะเพศได้ถ้าใช้บ่อยหรือมีการสั่นสะเทือนเป็นตัวช่วยในการทำช่วยตัวเอง อย่างอื่นๆที่เห็นได้ชัดกว่านี้ก็คือการปลูกถ่ายอวัยวะเพศชายแบบเป่าให้พองแข็งได้หรือแบบแข็งตลอดอาจทำได้ผ่านทางศัลยกรรม
ศัลยกรรม
โดยทั่วไปมักจะเป็นทางเลือกสุดท้ายถ้าการรักษาอื่น ๆ ล้มเหลว ขั้นตอนที่พบมากที่สุดคือการปลูกถ่ายอวัยวะเทียมที่เกี่ยวข้องกับการสอดใส่ของแท่งเ​​ทียมเข้าไปในอวัยวะเพศ
การแพทย์ทางเลือก
องค์การอาหารและยาไม่แนะนำการรักษาทางเลือก (เช่นพวกที่ยังไม่ได้รับการอนุมัติจาก FDA) ในการรักษาความเสื่อมสมรรถภาพท​​างเพศ หลายผลิตภัณฑ์มีการโฆษณาเป็นผลิตภัณฑ์เพิ่มประสิทธิภาพทางเพศแบบ "สมุนไพรไวอากร้า" หรือ "ธรรมชาติ" แต่ไม่มีการทดลองทางคลินิกหรือการศึกษาทางวิทยาศาสตร์มาสนับสนุนประสิทธิภาพของผลิตภัณฑ์เหล่านี้ในการรักษาหย่อนสมรรถภาพทางเพศและสารเคมีสังเคราะห์ที่คล้ายกับ sildenafil ถูกพบว่าเจือปนในหลายของผลิตภัณฑ์เหล่านี้     องค์การอาหารและยาของ​​สหรัฐอเมริกาได้เตือนผู้บริโภคว่าผลิตภัณฑ์เสริมประสิทธิภาพทางเพศใด ๆ ที่อ้างว่าสามารถทำงานได้เช่นเดียวกับผลิตภัณฑ์ตามใบสั่งแพทย์มีแนวโน้มที่จะมีสารปนเปื้อนดังกล่าว
องค์การเงินตราฮ่องกง
องค์การเงินตราฮ่องกง (Hong Kong Monetary Authority) เป็นธนาคารกลางโดยพฤตินัยของเขตบริหารพิเศษฮ่องกง ก่อตั้งขึ้นเมื่อวันที่ 1 เมษายน พ.ศ. 2536 มีหน้าที่กำกับดูแลการพิมพ์และออกเงินสกุลดอลลาร์ฮ่องกง ซึ่งใช้ระบบอัตราแลกเปลี่ยนตายตัวที่ราว 7.7 ถึง 7.8 ดอลลาร์ฮ่องกงต่อ 1 ดอลลาร์สหรัฐ อยู่ภายใต้การกำกับโดยหัวหน้าสำนักการคลังฮ่องกง (Financial Secretary)
ชูเซ โบซิงกวา
ชูเซ โบซิงกวา ดา ซิลวา (José Bosingwa da Silva) เป็นอดีตนักฟุตบอลชาวโปรตุเกส ส่วนสูง 183 เซนติเมตร (6 ฟุต) ตำแหน่งแบ็กขวา/กองกลาง
ประวัติ
โบซิงกวาเกิดเมื่อวันที่ 24 สิงหาคม ค.ศ. 1982 ที่เมืองอึมบันดากา ประเทศซาอีร์ (ปัจจุบันคือสาธารณรัฐประชาธิปไตยคองโก) บิดาเป็นชาวโปรตุเกส มารดาเป็นชาวซาอีร์ ย้ายตามบิดามารดามาอยู่ที่โปรตุเกสตั้งแต่ยังเด็ก ได้เข้ามาอยู่ในทีมเยาวชนของเบาวิชตา โดนมูรีนโยดึงมาอยู่โปร์ตูเมื่อปี 2003 - 2004 ปีแรกเล่นในลีก 11 นัด UCL 8 นัด ปีนั้นโปร์ตูเป็นแชมป์เล่นตำแหน่งแบ๊กขวา แต่เมื่อก่อนเล่นกองกลางมาก่อน มาเป็นตัวจริงของโปร์ตูตอนปี 2004 - 2005 แทนฟีร์ไรราที่ไปอยู่เชลซี และเซเกตาริโอ อดีตแบ๊กขวาโปรตุเกสที่ย้ายออกไป ได้แชมป์ลีก 4 ครั้งกับโปร์ตู จาก 5 ซีซั่น
ปี 2005 โบซิงกวาและเพื่อน ๆ ประสบอุบัติเหตุบนทางหลวงระหว่างเมือง ทั้งสี่คนรอดมาได้แต่หนึ่งในนั้นต้องตัดขาซ้ายทิ้ง ปี 2008
โบซิงกวาตกลงย้ายมาร่วมทีมเชลซี 16.2 ล้าน ปอนด์) เซ็นสัญญา 3 ปี จะย้ายมาร่วมทีมหลังจบยูโร 2008 โบซิงกวาติดทีมชาติโปรตุเกสชุดใหญ่ครั้งแรกตอนปี 2007 ก่อนหน้านี้เคยติดชุดโอลิมปิก 2004 และ u-21ชิงแชมป์ยุโรป 2004
ทำเนียบแชมป์
โปร์ตู
เชลซี
รางวัลส่วนตัว
มาซาโยชิ โซเก็ง
มาซาโยชิ โซเก็ง เป็นนักประพันธ์ดนตรีประกอบวิดีโอเกมและนักตัดต่อเสียงชาวญี่ปุ่น ซึ่งได้ทำงานให้กับบริษัทสแควร์อีนิกซ์ตั้งแต่ ค.ศ. 2001 มีชื่อเสียงจากการเป็นผู้ประพันธ์หลักและผู้กำกับเสียงให้กับ ไฟนอลแฟนตาซี XIV และ ไฟนอลแฟนตาซี XVI
แขวงบูกิตซาวัต
แขวงบูกิตซาวัต เป็นแขวงในเขตเบไลต์, ประเทศบรูไน แขวงนี้ตั้งอยู่ทางตะวันออกของเขตเบไลต์ มีพรมแดนติดกับแขวงเตลิไซ, แขวงอูกง และแขวงรัมไบของเขตตูตงทางทิศเหนือ, ตะวันออกเฉียงเหนือและตะวันออกตามลำดับ, แขวงซูกังทางทิศใต้, แขวงลาบีทางทิศตะวันตก และแขวงเหลียงทางทิศใต้และตะวันตกเฉียงเหนือ
มะเขือพวง
มะเขือพวง (Turkey berry; ) เป็นพืชตระกูลมะเขือ เป็นไม้ข้ามปี มีถิ่นกำเนิดในแถบรัฐฟลอริดา, หมู่เกาะเวสต์ อินดีส์, เม็กซิโก จนถึงอเมริกากลาง และทวีปอเมริกาใต้แถบประเทศบราซิล เป็นวัชพืชขึ้นกระจัดกระจายเกือบทั่วเขตร้อน
มะเขือพวงใช้ตำผสมลงในน้ำพริกหลายชนิดเช่น น้ำพริกกะปิ น้ำพริกขี้กา ใช้ใส่ในแกงเช่น แกงเผ็ด แกงเขียวหวาน แกงป่า แกงอ่อม ซุบ กินดิบเป็นผักจิ้ม หรือกินสุกโดยการเผา ปิ้ง ย่าง ในภาษาใต้จะเรียกว่า "มะเขือเทศ" หรือ "เขือเทศ"
สารที่พบ
ในมะเขือพวงพบสารสำคัญ เช่น
วอลเลย์บอลชายทีมชาติสหรัฐ
วอลเลย์บอลชายทีมชาติสหรัฐ (United States men's national volleyball team) เป็นทีมชาติวอลเลย์บอลของประเทศสหรัฐอเมริกา ทีมนี้ได้รับการบริหารโดยยูเอสเอ วอลเลย์บอล
ปีเตอร์ นอร์ตัน
ปีเตอร์ นอร์ตัน (Peter Norton; 14 พฤศจิกายน ค.ศ. 1943) เป็นทั้งโปรแกรมเมอร์, ผู้เผยแพร่ซอฟต์แวร์, นักเขียน และนักการกุศลชาวอเมริกัน เขาเป็นที่รู้จักกันดีสำหรับโปรแกรมคอมพิวเตอร์และหนังสือที่มีชื่อและภาพของเขา นอร์ตันขายธุรกิจซอฟต์แวร์พีซีให้แก่ไซแมนเทกคอร์ปอเรชันในปี ค.ศ. 1990
อาชีพ
นอร์ตันเกิดในอเบอร์ดีน วอชิงตัน และเติบโตในซีแอตเทิล เขาเข้าเรียนที่วิทยาลัยรีด ในพอร์ตแลนด์ รัฐออริกอน โดยสำเร็จการศึกษาในปี ค.ศ. 1965 ก่อนจะค้นพบไมโครคอมพิวเตอร์ เขาใช้เวลากว่าสิบปีในการทำงานบนเมนเฟรมและมินิคอมพิวเตอร์สำหรับบริษัทต่าง ๆ เช่น โบอิงและเจ็ทโพรพัลชันแลบอราทอรี ระบบอรรถประโยชน์ระดับต่ำสุดของเขาได้รับการออกแบบมาเพื่อให้โปรแกรมเมอร์ที่ใช้เมนเฟรมสามารถเข้าถึงแรมรุ่นก่อนหน้าซึ่งไอบีเอ็มสงวนไว้สำหรับการวินิจฉัย การทำงานด้านคอมพิวเตอร์ส่วนบุคคลของเขา ส่งผลให้เขากลายเป็นที่รู้จักในฐานะผู้เขียนเข้าใจระบบอรรถประโยชน์ระดับต่ำและหนังสืออ้างอิง
เมื่อไอบีเอ็มพีซีเปิดตัวปี ค.ศ. 1981 นอร์ตันเป็นหนึ่งในคนกลุ่มแรกที่ซื้อผลิตภัณฑ์นี้ หลังจากที่เขาถูกปลดออกจากงานในช่วงที่ประหยัดงบด้านอุตสาหกรรมการบินและอวกาศ เขาเริ่มหันมาสนใจโปรแกรมไมโครคอมพิวเตอร์เพื่อทำให้เสร็จสิ้นการตอบสนอง อยู่มาวันหนึ่งเขาได้ลบไฟล์โดยไม่ตั้งใจ แทนที่จะป้อนข้อมูลใหม่ให้มากที่สุดเท่าที่จะเป็นไปได้ เขาจึงตัดสินใจที่จะเขียนโปรแกรมเพื่อกู้คืนข้อมูลจากดิสก์ เพื่อนของเขารู้สึกยินดีกับโปรแกรมนี้และเขาก็ได้พัฒนากลุ่มโปรแกรมอรรถประโยชน์ที่เขาขายไป – หนึ่งครั้ง – กับกลุ่มผู้ใช้ ส่วนในปี ค.ศ. 1982 เขาก่อตั้งบริษัทปีเตอร์ นอร์ตัน คอมพิวติง ด้วยเงิน 30,000 ดอลลาร์และคอมพิวเตอร์ไอพีเอ็มหนึ่งเครื่อง
บริษัทเป็นผู้บุกเบิกซอฟต์แวร์ระบบอรรถประโยชน์ของดอส การเปิดตัวของนอร์ตันยูทิลิตีในปี ค.ศ. 1982 รวมถึงเครื่องมืออันอีเรสของนอร์ตันเพื่อดึงข้อมูลที่ถูกลบออกจากดิสก์ดอส นอร์ตันวางตลาดโปรแกรม (ส่วนใหญ่เดินเท้า) ผ่านทางบริษัทผู้เผยแพร่ซอฟต์แวร์รายเดียวของเขา โดยทิ้งแผ่นพับเล็ก ๆ ไว้พร้อมกับบันทึกทางเทคนิคในการประชุมกลุ่มผู้ใช้และร้านคอมพิวเตอร์ กระทั่งทางสำนักพิมพ์เห็นแผ่นพับของเขา และเห็นว่าเขาสามารถเขียนเรื่องเทคนิคได้ ทางสำนักพิมพ์จึงเรียกเขาและถามว่าเขาต้องการเขียนหนังสือหรือไม่ ในที่สุด หนังสือเล่มแรกของนอร์ตันชื่อ อินไซด์เดอะไอบีเอ็ม พีซี: แอ็คเซสทูแอดวานซ์พีเจอส์แอนด์โปรแกรมมิง (เทคนิค) ได้รับการตีพิมพ์ในปี ค.ศ. 1983 โดยมีการตีพิมพ์หนังสือขายดีนี้ซ้ำถึงแปดครั้ง ซึ่งครั้งล่าสุดได้รับการตีพิมพ์ในปี ค.ศ. 1999 นอร์ตันยังได้เขียนคู่มือทางเทคนิคและหนังสือคอมพิวเตอร์เบื้องต้นหลายเล่ม เขาเริ่มเขียนคอลัมน์รายเดือนในปี ค.ศ. 1983 สำหรับนิตยสารพีซี แมกกาซีน และต่อมาในนิตยสารพีซี วีค เช่นกัน ซึ่งเขาเขียนถึงปี ค.ศ. 1987 ในไม่ช้าเขาก็ได้รับการยอมรับว่าเป็นผู้มีอำนาจหลักในด้านเทคโนโลยีคอมพิวเตอร์ส่วนบุคคลของไอบีเอ็ม
ปริศนารักสลักแค้นข้ามภพ
ปริศนารักสลักแค้นข้ามภพ (裏切りは僕の名前を知っている (Uragiri wa Boku no Namae wo Shitteiru)) หรือที่รู้จักในชื่อ UraBoku เป็นเป็นมังงะ และ ภาพยนตร์การ์ตูนโทรทัศน์ของญี่ปุ่น ประเภท โชโจะ โดย โอดะกิริ โฮตารุ ออกอากาศทาง Chiba TV. ในปี พ.ศ. 2553 และตีพิมพ์เป็นนวนิยายในประเทศไทย ปัจจุบันออกมาทั้งหมด 6 เล่ม
เนื้อเรื่อง
ซากุราอิ ยูกิ เป็นนักเรียนม.ปลายที่อาศัยอยู่ในสถานรับเลี้ยงเด็กกำพร้าแห่งหนึ่งในอาซาฮิ มีพลังลึกลับที่สามารถอ่านความทรงจำของคนอื่นได้ ยูกิเติบโตมาพร้อมกับรุ่นพี่ในสถานรับเลี้ยงฯคนหนึ่ง ที่ชื่อว่า คานะตะ วากามิยะ ยูกิรักคานาตะมากเหมือนพี่ชายแท้ๆของตนเอง วันหนึ่งหลังจากกลับโรงเรียน ผอ.สถานเด็กกำพร้าเรียกตัวเขาไปพบ เขาได้พบชายที่ชื่อว่า กิโอ ทาคาชิโระ ซึ่งอ้างตัวว่าเป็นพี่ชายของเขา และต้องการรับเขาไปอยู่ด้วยที่โตเกียว ยูกิที่มักคิดว่าตนเองอยู่อย่างโดดเดี่ยว สับสนมาก และขอเวลาทาคาชิโระในการคิดทบทวน ที่โรงเรียนยูกิมักเป็นที่นิยมในหมู่สาวๆ ดังนั้นจึงเป็นที่อิจฉาของเพื่อนยูกิที่ชื่อว่า อุซึกิ ในวันที่จิตใจเขาตกต่ำ จากการเป็นที่อิจฉาของเพื่อนคนหนึ่งในห้อง ยูกิได้พบกับชายคนหนึ่ง ชื่อว่า เซส ทั้งๆที่เจอกันเป็นครั้งแรก แต่ยูกิกลับมีความคุ้นเคยกับชายคนนี้มาก เสมือนกับว่าเคยรู้จักกันมาก่อน
ปีเตอร์ นอร์ตัน
อาชีพ
ใน ค.ศ. 1985 นอร์ตันคอมพิวติงได้ผลิตนอร์ตันอิดิเตอร์ขึ้น ซึ่งเป็นโปรแกรมแก้ไขข้อความของโปรแกรมเมอร์ที่สร้างโดยสแตนเลย์ ไรเฟล และนอร์ตันไกด์ เป็นโปรแกรมทีเอสอาร์ซึ่งแสดงข้อมูลอ้างอิงสำหรับภาษาแอสเซมบลีและคุณสมบัติภายในอื่น ๆ ของไอบีเอ็ม พีซี แต่ยังสามารถแสดงข้อมูลอ้างอิงอื่น ๆ ที่รวบรวมไว้ในรูปแบบไฟล์ที่เหมาะสม ส่วนนอร์ตันคอมมานเดอร์ เป็นเครื่องมือจัดการไฟล์สำหรับดอส ซึ่งได้รับการแนะนำในปี ค.ศ. 1986
ปริศนารักสลักแค้นข้ามภพ
เนื้อเรื่อง
วันหนึ่ง ยูกิถูกโจมตีจากสัตว์ลึกลับ แต่เซสก็มาช่วยไว้ ทาคาชิโระ ได้ปรากฏตัว พร้อมกับ ซูคุโมะ และ โทโกะ คนที่เคยช่วยยูกิจากพวกอันธพาลมาครั้งหนึ่ง ทาคาชิโระกล่าวว่า พวกเขาเองก็มีพลังพิเศษเหมือนกับยูกิ และนั่นเป็นสิ่งชี้ชัดว่าเป็นคนในตระกูลเดียวกัน และชักชวนยูกิมาเป็นส่วนหนึ่ง ยูกิขอเวลาตัดสินใจเช่นเดิม เซสไปส่งยูกิที่สถานเด็กกำพร้า พร้อมบอกว่านั่นคือดิวรัส และยังกำชับยูกิ ว่าคืนพรุ่งนี้ห้ามออกไปไหน ถึงกระนั้น เย็นวันต่อมาแม่บ้านพบว่ามีเด็กในสถานเด็กกำพร้าหายไป และวานยูกิช่วยออกตามหา ยูกิซึ่งได้รับข้อความจากอุซึกิ ว่าเด็กๆอยู่ที่ดาดฟ้าของโรงเรียน ยูกิจึงรีบไปที่นั่น ณ ดาดฟ้าโรงเรียน ยูกิพบว่าอุซึกิโดนดิวรัสเข้าสิง และพยายามจะฆ่ายูกิ ซูคุโมะมาช่วยยูกิไว้ แต่ก็ได้รับบาดเจ็บมาก ตอนนั้นเองเซสมาช่วยยูกิ และจัดการกับดิวรัสอย่างง่ายดาย ตอนนั้นยูกิพบว่าตนเองมีพลังในการรักษาผู้คน และด้วยไม่อยากให้เด็กๆได้รับอันตรายอีก ยูกิจึงตัดสินใจ ไปโตเกียวในที่สุด
ปีเตอร์ นอร์ตัน
อาชีพ
ในเดือนกันยายน ค.ศ. 1983 นอร์ตันเริ่มเขียนหนังสือ เดอะปีเตอร์ นอร์ตัน โปรแกรมเมอร์ไกด์ทูเดอะไอบีเอ็ม พีซี โดยหนังสือเล่มนี้เป็นคู่มือที่เป็นที่นิยมและครอบคลุมถึงการเขียนโปรแกรมระดับต่ำบนแพลตฟอร์มพีซีแบบเดิม (ซึ่งครอบคลุมระบบไบออส และเอ็มเอสดอสโดยละเอียด) ฉบับพิมพ์ครั้งแรก (ค.ศ. 1985) มีการตั้งชื่อล้อว่า "หนังสือเสื้อสีชมพู" ตามที่นอร์ตันสวมเสื้อสีชมพูสำหรับภาพปก และท่าไขว้แขนของนอร์ตันบนหน้าปกนั้นเป็นเครื่องหมายการค้าจดทะเบียนของสหรัฐ
ฉบับพิมพ์ครั้งที่สอง (ค.ศ. 1988) ได้รับการเปลี่ยนชื่อเป็น เดอะนิวปีเตอร์ นอร์ตัน โปรแกรมเมอร์ไกด์ทูดิไอบีเอ็ม พีซี แอนด์ พีเอส/2 โดยให้ความสำคัญกับภาพท่าไขว้แขน เสื้อสีชมพูอีกครั้ง และริชาร์ด วิลตัน ร่วมประพันธ์ฉบับพิมพ์ครั้งที่สอง ตามด้วยฉบับพิมพ์ครั้งที่สาม (ค.ศ. 1988) ของ "หนังสือนอร์ตัน" โดยได้รับการเปลี่ยนชื่อเป็น เดอะปีเตอร์ นอร์ตัน พีซี โปรแกรมเมอร์ไบเบิล ที่ประพันธ์ร่วมกับวิลตัน และปีเตอร์ เอตเคน ส่วนฉบับต่อมาของ ปีเตอร์ นอร์ตัน อินไซด์เดอะพีซี เป็นแนะนำการจัดการกับปัญหาอย่างกว้าง ๆ สำหรับเทคโนโลยีคอมพิวเตอร์ส่วนบุคคล โดยมีนอร์ตันในท่าไขว้แขน สวมเสื้อสีขาวบนหน้าปก
รายได้จากนอร์ตันคอมพิวติงเพิ่มขึ้นเป็น 5 ล้านดอลลาร์ในปี ค.ศ. 1986, 11 ล้านดอลลาร์ในปี ค.ศ. 1987 และ 15 ล้านดอลลาร์ในปี ค.ศ. 1988 ผลิตภัณฑ์ของบริษัทได้รับรางวัลอรรถประโยชน์เป็นจำนวนมาก และได้รับการจัดอันดับเป็นอันดับที่ 136 ในนิตยสารอิงค์ ของรายชื่อ 500 บริษัทเอกชนที่เติบโตเร็วที่สุดในอเมริกา ซึ่งมีพนักงาน 38 คน นอร์ตันยังได้รับการยกให้เป็น "ผู้ประกอบการแห่งปี" โดยอาเธอร์ยังแอนด์โค. (ผู้ชนะรางวัลเทคโนโลยีระดับสูงในภูมิภาคลอสแอนเจลิส ค.ศ. 1988) และนิตยสารเวนเจอร์
เมื่อวันที่ 12 เมษายน ค.ศ. 1989 นอร์ตันได้แต่งตั้งรอน พอสเนอร์ เป็นผู้บริหารระดับสูงของนอร์ตันคอมพิวติง ส่วนนอร์ตันยังคงเป็นประธาน เป้าหมายของพอสเนอร์คือการให้บริษัทเติบโตเป็นผู้จัดจำหน่ายซอฟต์แวร์รายใหญ่อย่างรวดเร็ว ไม่นานหลังจากที่เขามา พอสเนอร์ได้จ้างประธานคนใหม่, หัวหน้าเจ้าหน้าที่การเงินคนใหม่ และเพิ่มรองประธานฝ่ายขาย
ในเดือนมีนาคม ค.ศ. 1990 นอร์ตันคอมพิวติงได้เปิดตัวโปรแกรมสำรองข้อมูลของนอร์ตันเพื่อรองรับการสำรองข้อมูลและกู้คืนฮาร์ดดิสก์ ส่วนนอร์ตันยูทิลิตีสำหรับแมคอินทอชเปิดตัวในเดือนกรกฎาคม
ในเดือนสิงหาคม ค.ศ. 1990 นอร์ตันขายบริษัท 25 ล้านดอลลาร์ (ยอดจำหน่ายปี ค.ศ. 1989) ที่แซนตามอนิกา รัฐแคลิฟอร์เนีย ของเขาแก่ไซแมนเทคด้วยมูลค่า 70 ล้านดอลลาร์ พอสเนอร์ได้ประสานการควบรวมกิจการ นอร์ตันได้รับหนึ่งในสามของหุ้นไซแมนเทค มูลค่าประมาณ 60 ล้านดอลลาร์ และดำรงตำแหน่งคณะกรรมการของไซแมนเทค บริษัทที่ได้มานี้กลายเป็นส่วนหนึ่งของไซแมนเทคและได้เปลี่ยนชื่อเป็นปีเตอร์ นอร์ตัน คอมพิวติงกรุ๊ป ประมาณหนึ่งในสามของพนักงานนอร์ตันคอมพิวติงจำนวน 115 คนถูกปลดออกหลังจากควบรวมกิจการ แบรนด์นอร์ตันมีอยู่ในผลิตภัณฑ์ไซแมนเทค เช่น นอร์ตันแอนติไวรัส, นอร์ตัน 360, นอร์ตันอินเทอร์เน็ตซีเคียวริตี, นอร์ตันเพอร์ซันแนลไฟร์วอลล์, นอร์ตันซิสเต็มเวิร์คส์ (ซึ่งตอนนี้มีเวอร์ชันปัจจุบันของนอร์ตันยูทิลิตี), นอร์ตันแอนติบอท, นอร์ตันแอนติสแปม, นอร์ตันโกแบ็ค (ก่อนหน้านี้คือร็อกซิโอโกแบ็ค), นอร์ตันพาร์ทิชันแมจิก (ก่อนหน้านี้คือพาวเวอร์เควสต์พาร์ทิชันแมจิก) และนอร์ตันโกสต์ สัญลักษณ์ของนอร์ตันได้รับการใช้ในบรรจุภัณฑ์ของผลิตภัณฑ์ที่มีตราสินค้าทั้งหมดของนอร์ตันจนถึงปี ค.ศ. 2001
ในปี ค.ศ. 1996 นอร์ตันได้ช่วยผลิตบัตรกลยุทธ์หลบเลี่ยงของไบรอัน อีโน เพื่อแจกจ่ายให้แก่เพื่อนและเพื่อนร่วมงานของเขา
ส่วนในปี ค.ศ. 2002 เอคอร์นเทคโนโลยีได้เย้ายวนใจให้นอร์ตันออกจากการจำศีลธุรกิจ 10 ปี โดยนอร์ตันมี "การลงทุนที่สำคัญ" ในบริษัทและทำหน้าที่เป็นประธานกรรมการของเอคอร์น
นอร์ตันยังเป็นประธานของอีไชนาแคช ซึ่งเป็นบริษัทที่เขาก่อตั้งขึ้นในปี ค.ศ. 2003 ส่วนพอสเนอร์เป็นซีอีโอ
ชีวิตส่วนตัว
นอร์ตันใช้เวลาประมาณห้าปีในอารามพุทธในบริเวณอ่าวซานฟรานซิสโก ช่วงคริสต์ทศวรรษ 1970 ส่วนในปี ค.ศ. 1983 นอร์ตันได้แต่งงานกับไอลีน แฮร์ริส ที่เติบโตในวัตส์ รัฐแคลิฟอร์เนีย พวกเขามีลูกสองคน และอาศัยอยู่ในพื้นที่ลอสแอนเจลิส ครั้นในฤดูร้อนของปี ค.ศ. 1990 พวกเขาเพลิดเพลินต่อการไปเยือนมาร์ธาสวินยาร์ด และกลับมาอีกในปีถัดไปกับลูก ๆ ของพวกเขา โดยทำการจัดซื้อบ้านแบบควีนแอนน์ ค.ศ. 1891 ขนาดแปดห้องนอนในโอกบลัฟส์ พวกเขายังซื้อและอาศัยอยู่ในบ้านใกล้เคียงในขณะที่เริ่มต้นการออกแบบใหม่ของบ้านหลังใหญ่ "ลูกของผมเป็นคนผิวเข้ม และเราคิดว่าโอกบลัฟส์จะทำให้พวกเขามีโอกาสได้ไปเที่ยวรอบ ๆ ช่วงฤดูร้อน เด็กคนอื่น ๆ ก็ชอบพวกเขา" นอร์ตันกล่าวในการให้สัมภาษณ์กับลอรา ดี. โรสเวลต์ เมื่อปี ค.ศ. 2007 สำหรับมาร์ธาสวินยาร์ดแมกกาซีน โดยพาดพิงถึงชื่อเสียงของโอกบลัฟส์ในฐานะสถานที่ฤดูร้อนยอดนิยมในหมู่คนผิวดำ
ในปี ค.ศ. 2000 ทั้งคู่หย่าจากกัน ตั้งแต่นั้นมา นอร์ตันใช้เวลาอาศัยอยู่ในนิวยอร์กเป็นส่วนใหญ่ ทว่าในเดือนกุมภาพันธ์ ค.ศ. 2001 ไฟไหม้ที่เกิดจากการเดินสายไฟผิดพลาดทำให้บ้านที่มาร์ธาสวินยาร์ดซึ่งได้รับการบูรณะเมื่อปี ค.ศ. 1994 เสียหาย นอร์ตันได้สร้างมันขึ้นมาใหม่จนเกือบจะเท่ากับก่อนเกิดเพลิงไหม้ ในขณะเดียวกัน เขาเริ่มมีความสัมพันธ์กับเกว็น อดัมส์ ซึ่งเป็นนักการเงินจากนิวยอร์ก ผู้เป็น "ชาวเกาะ" โดยกำเนิดของเธอ และอาศัยอยู่ในพื้นที่ดังกล่าว ตั้งแต่นั้นเป็นต้นมา ทั้งคู่ใช้เวลาสิบสัปดาห์ในฤดูร้อนที่คอร์บิน-นอร์ตันเฮาส์ เป็นประจำทุกปี ซึ่งมักจะมีแขกหลายคน ครั้นในเดือนพฤษภาคม ค.ศ. 2007 พวกเขาก็แต่งงานกัน ในโบสถ์ในบริเวณใกล้เคียงเอดการ์ทาวน์ พิธีได้ทำบนเกาะโดยเพื่อนบ้านของพวกเขา ซึ่งเป็นนักเขียนและนักวิชาการชื่อเฮนรี หลุยส์ เกตส์ จูเนียร์